Gallina de Sobrarbe

A gallina de Sobrarbe Pachina web de l'Asociación de Criadores de la Gallina del Sobrarbe (AGASOB)., conoixita tamién como gallina d'o país, ye una raza de gallina autoctona d'Aragón descrita en l'anyo 1995 en a zona de Sobrarbe. Ye una gallina de tipo mediterranio, campera y de raza antiga adaptata a una dieta poco equilibrata y a un medio fredo y humedo.

A gallina de Sobrarbe no fue descrita dica l'anyo 1995 con a identificación de grupos d'aus en os lugars de Torrelisa y Oncins en o Pueyo d'Araguás y en a Mula. Ye una gallina de tamanyo medio y o suyo peso oscila dende os 2,5-3 kilos d'os masclos dica os 1,7-2 kilos d'as fembras. Ye utilizata ta a producción de uevos, que son de color crema y con un peso de mas de 55 gramos y una producción anyal de 170 unidats por eixemplar.

Seguntes fotografías antigas de muitos lugars se creye que antigament bi heba por tot o Pireneu de Uesca y os suyos semontanos. Dende o suyo descubrimiento dica l'actualidat ye en recuperación y bi ha lugars de cría en as comarcas oscenses d'o Pireneu, Zaragoza, Semontano, Monegros, Plana de Uesca, Castellón, Catalunya, País Basco y Navarra. En l'actualidat encara ye incluyita en o Catalogo Oficial de Razas de Ganau en o Grupo de Razas Autoctonas en Periglo d'Extinción. A gallina de Sobrarbe seguntes o Catalogo Oficial de Razas.

 Referencias 

 Vinclos externos 
  A gallina de Sobrarbe seguntes o Catalogo Oficial de Razas.
  Dentrata en a Gran Enciclopedia Aragonesa..
  La gallina del Sobrarbe.

Categoría:Razas autoctonas d'Aragón
Categoría:Razas autoctonas d'Aragón en periglo d'extinción
Sobrarbe